Up-262/05
Datum: 2005-05-31T00:00:00.000+02:00
ecli: ECLI:SI:USRS:2005:Up.262.05
vrsta: posamični akt
zadeva: ustavna pritožba
objavljeno: Neobjavljeno | 31.05.2005
dokument: US24652
akt: Ustavna pritožba A. A. zoper
– sklep Okrožnega sodišča v Ljubljani št. Ks 179/2005 z dne 27. 1. 2005 v zvezi s sklepom Okrožnega sodišča v Ljubljani št. III K 141/2004 z dne 19. 1. 2005 ter
– sklep Okrožnega sodišča v Ljubljani št. Su 29/05 z dne 31. 1. 2005
resitev: zavrženje
izrek: Ustavna pritožba A. A. zoper

– sklep Okrožnega sodišča v Ljubljani št. Ks 179/2005 z dne 27. 1. 2005 v zvezi s sklepom Okrožnega sodišča v Ljubljani št. III K 141/2004 z dne 19. 1. 2005 ter
– sklep Okrožnega sodišča v Ljubljani št. Su 29/05 z dne 31. 1. 2005 se zavrže.
stavek: Ker je ustavno sodišče ugotovilo, da niti glede izpodbijanega sklepa o zavrnitvi zahteve za izločitev dokazov niti glede sklepa o zavrnitvi zahteve za izločitev sodnika ni izpolnjena procesna predpostavka izčrpanosti pravnih sredstev, je Ustavno sodišče ustavno pritožbo v celoti zavrglo.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.2, Zakon o Ustavnem sodišču [ZUstS]
datum_vloge: 2005-03-24T23:00:00.000Z
datum_odlocitve: 2005-05-30T22:00:00.000Z

# Up-262/05-5

31. 5. 2005

## SKLEP

Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnica v Z., na seji senata dne 24. maja 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

## sklenilo:

Ustavna pritožba A. A. zoper

– sklep Okrožnega sodišča v Ljubljani št. Ks 179/2005 z dne 27. 1. 2005 v zvezi s sklepom Okrožnega sodišča v Ljubljani št. III K 141/2004 z dne 19. 1. 2005 ter

– sklep Okrožnega sodišča v Ljubljani št. Su 29/05 z dne 31. 1. 2005

se zavrže.

## OBRAZLOŽITEV

### A.

Pritožnik z ustavno pritožbo izpodbija pravnomočen sklep, s katerim je bil zavržen njegov predlog za izločitev dokazov, ter sklep, s katerim je bila zavržen njegov predlog za izločitev predsednice senata, sodnice ter sodnika porotnika.

V ustavni pritožbi pritožnik zatrjuje kršitve 22. člena in prvega odstavka 23. člena Ustave, 6. člena Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 – EKČP) ter 14. člena Mednarodnega pakta o državljanskih in političnih pravicah (Uradni list SFRJ, št. 7/71 in Uradni list RS, št. 35/92, MP, št. 9/92 – MPDPP).

Po določbi prvega odstavka 51. člena Zakona o Ustavnem sodišču (v nadaljevanju ZUstS) se ustavna pritožba lahko vloži, ko so izčrpana vsa pravna sredstva.

Zoper odločitev sodišča glede izločitve dokazov pritožnik ni izčrpal vseh pravnih sredstev. Presoja o tem, ali so bili v kazenskem postopku predlagani ali izvedeni dokazi, ki so bili pridobljeni s kršitvijo z Ustavo določenih človekovih pravic ali temeljnih svoboščin, ali dokazi, ki so bili pridobljeni na podlagi tako pridobljenih dokazov, je sestavni del presoje, ki jo mora opraviti sodišče prve stopnje. Morebitne kršitve prvostopenjskega sodišča v zvezi s tem je dovoljeno uveljavljati v pritožbi zoper sodbo in v zahtevi za varstvo zakonitosti. Sklep, s katerim se po vložitvi obtožbe zavrne zahteva za izločitev sodnika, se po četrtem odstavku 42. člena Zakona o kazenskem postopku (Uradni list RS, št. 63/94 in nasl. – ZKP) lahko izpodbija samo v pritožbi zoper sodbo. Iz vsebine ustavne pritožbe in pritožnikovih navedb izhaja, da je kazenski postopek v fazi glavne obravnave. Pritožnik bo zato morebitne kršitve človekovih pravic, ki naj bi mu bile storjene z izpodbijanimi sklepi, lahko uveljavljal šele v ustavni pritožbi zoper sodbo po njihovem poprejšnjem uveljavljanju v pravnih sredstvih, ki jih zakon daje zoper sodbo. Ustavna pritožba zoper izpodbijane sklepe je zato očitno prezgodnja, saj niti redna pravna sredstva niso mogla biti izčrpana.

Ker ni podana procesna predpostavka izčrpanosti pravnih sredstev, je Ustavno sodišče ustavno pritožbo kot prezgodnjo zavrglo.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednik senata

dr. Zvonko Fišer